Diari Oficial de la Generalitat Valenciana


Sumari del DOGV 3206, del 18-03-1998 (1998/2000)

RESOLUCIÓ de 20 de gener de 1998, del director general de l'Institut Valencià de la Joventut, per la qual s'ofereixen beques per a la realització de cursos d'idioma anglès a membres d'associacions i entitats relacionades en l'article tercer de l'Ordre de 10/11/83 de la Conselleria de Cultura, Educació i Ciència, per la qual es regula el procediment per a l'elaboració dels cens d'associacions juvenils i entitats prestadores de serveis a la joventut en la Comunitat Autònoma Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3206

Data del DOGV
:   18-03-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2000


Data del document
:   20-02-1998

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

RESOLUCIÓ de 20 de gener de 1998, del director general de l'Institut Valencià de la Joventut, per la qual s'ofereixen beques per a la realització de cursos d'idioma anglès a membres d'associacions i entitats relacionades en l'article tercer de l'Ordre de 10/11/83 de la Conselleria de Cultura, Educació i Ciència, per la qual es regula el procediment per a l'elaboració dels cens d'associacions juvenils i entitats prestadores de serveis a la joventut en la Comunitat Autònoma Valenciana. [1998/X2000]
  
La Llei de la Generalitat Valenciana 4/1989, de 26 de juny, sobre l'Institut Valencià de la Joventut, assenyala en l'article tercer les funcions d'aquesta entitat, entre les quals hi ha les de "Donar suport materialment i econòmicament, tant com siga possible, el desplegament de les iniciatives i els projectes de les associacions juvenils inscrites en el Cens d'Associacions Juvenils de la Comunitat Valenciana". Així mateix, objectius prevists també en aquesta norma legal, com ara afavorir l'autonomia personal, potenciar la promoció sociocultural de la joventut i els intercanvis internacionals dels joves, remarquen l'interès d'actuacions que permeten aconseguir "la participació lliure i eficaç de la joventut en el desenvolupament polític, social, econòmic i cultural" tal com estableix l'article 48 de la Constitució Espanyola de 1978.
  
En aquesta línia, l'IVAJ considera apropiat ofertar als membres d'associacions juvenils la possibilitat d'uns cursos d'idioma anglès en un context d'intercanvi sociocultural amb joves no solament britànics sinó també d'altres nacionalitats que conflueixen habitualment durant cada estiu al Regne Unit, sobretot a Escòcia. Així s'afavoreix no sols l'aprenentatge d'un idioma quasi imprescindible en les relacions internacionals, sinó també la immersió lingüisticocultural en un país que compta amb una presència efectiva d'una joventut forana multirracial i cultural, tal com la que representen els nostres joves valencians.
  
Per això i en virtut de les atribucions que em confereix l'article 7 de la Llei de la Generalitat Valenciana 4/89, de 26 de juny, sobre la creació de l'IVAJ, resolc:
  
Aprovar les bases següents, que han de regir la convocatòria de beques per a la realització de cursos d'idioma anglès adreçats a membres d'associacions i entitats relacionades en l'article tercer de l'Ordre de 10/11/83, de la Conselleria de Cultura, Educació i Ciència, per la qual es regula el procediment per a l'elaboració dels cens d'associacions juvenils i entitats prestadores de serveis a la joventut en la Comunitat Autònoma, de què es gaudirà durant el proper mes d'agost de 1998, i que s'inclouen com a annex I.
  
DISPOSICIÓ FINAL
  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació, fent-ne comunicació prèvia a l'IVAJ.
  
Annex I
  
Primera. Contingut de la convocatòria
  
Es convoquen 40 beques per a l'estada i la realització de cursos d'idioma anglès en una ciutat d'Escòcia, adreçades a membres d'associacions i entitats relacionades en l'article tercer de l'Ordre de 10/11/83 de la Conselleria de Cultura, Educació i Ciència, per la qual es regula el procediment per a l'elaboració dels cens d'associacions juvenils i entitats prestadores de serveis a la joventut en la Comunitat Autònoma, interessades en la participació i l'organització d'intercanvis internacionals.
  
Segona. Qüestions prèvies
  
1. La quantia de les ajudes a què fa referència aquesta resolució ascendirà a un màxim de nou milions cent vuitanta-nou mil pessetes que s'abonaran directament a l'empresa que resulte adjudicatària del contracte, amb càrrec al capítol II del pressupost de despeses de l'IVAJ per a 1998.
  
2. No podran accedir a aquestes beques les persones que hagen gaudit d'alguna beca d'idiomes a l'estranger convocada per la Conselleria de Cultura, Educació i Ciència de la Generalitat Valenciana o per qualsevol altra institució pública. Així mateix, donat el cas que se'ls concedista una altra beca de la qual gaudir durant l'any 1998, hauran d'optar per una d'elles.
  
3. Donat el cas que l'administració detectara, en qualsevol moment del procediment, falsedat en les dades de la persona sol·licitant o en la documentació aportada, hi iniciarà les accions oportunes, a més de la reclamació de devolució, si escau, de l'ajuda concedida.
  
Tercera. Destinataris
  
Són destinataris d'aquesta convocatòria els membres d'associacions juvenils i entitats juvenils inscrites amb un any d'antiguitat, com a mínim, anterior a la data de publicació d'aquesta resolució en el DOGV, en el Cens d'Associacions Juvenils i Entitats Prestadores de Serveis a la Joventut de la Generalitat Valenciana.
  
Quarta. Procediment per a la sol·licitud
  
1. Les associacions i entitats juvenils presentaran una única proposta de fins quatre membres actius de l'entitat, la participació dels quals en aquest programa es considere més oportuna. En tot cas aquests joves associats hauran d'haver nascut entre 1968 i 1978, ambdós inclosos, i ser residents a la Comunitat Valenciana.
  
2. Els sol·licitants hauran de reunir aquest darrer requisit a l'acabament del termini de presentació d'instàncies.
  
Cinquena. Programa i quotes
  
1. Contingut del programa
  
a) Durada: els cursos d'anglès tindran una durada de 4 setmanes amb 20 hores de classes d'idioma setmanals.
  
b) Es cursos es realitzaran a Escòcia durant el proper mes d'agost de 1998.
  
c) L'estada serà en residències i, en tot cas, inclourà règim de mitja pensió.
  
d) Certificat final: en acabar el curs, cada participant en rebrà un certificat de realització a càrrec de l'empresa adjudicatària.
  
e) Assegurança: tots els cursos inclouen assegurança de malaltia i accident durant el viatge i l'estada.
  
f) Els desplaçaments des de la Comunitat Valenciana fins el Regne Unit i tornada es faran amb avió.
  
g) El programa no inclou diners de butxaca per a despeses personals ni allotjament en habitacions individuals.
  
2. Cada jove associat haurà d'abonar a l'IVAJ la quota següent: setanta mil pessetes (70.000 PTA).
  
3. En la notificació d'adjudicació s'establirà el procediment i el termini de pagament de la quota assenyalada.
  
Sisena. Inscripcions
  
1. El termini de presentació de les sol·licituds serà des del dia 23 de març fins el dia 23 d'abril, ambdós inclosos.
  
Si amb la sol·licitud presentada dins del termini que estableix aquesta convocatòria no s'aportara la documentació relacionada en la base setena, es disposarà d'un termini de 10 dies per corregir-ne la falta o presentar els documents preceptius, segons el que estableix l'art. 71 de la Llei de Règim Jurídic de les Administracions Públiques i del Procediment Administratiu Comú; altrament es procedirà a l'arxiu de la documentació sense cap tràmit més, amb els efectes que preveu l'article 42.1 del mateix text legal..
  
2. Lloc de presentació de les sol·licituds:
  
Les inscripcions, adreçades a l'Institut Valencià de la Joventut i emplenades segons el model que s'adjunta com a annex II d'aquesta resolució, es podran presentar en el Registre General de l'Institut Valencià de la Joventut a València), en els registres de les unitats territorials de l'IVAJ d'Alacant (av. Aguilera, 1) i de Castelló (c/ Orfebre Santalinea, 2) i en tots els que arreplega l'art. 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
Setena. Documentació que hauran d'aportar els sol·licitants
  
1. Sol·licitud de l'associació o l'entitat juvenil amb una proposta de fins 4 membres de la seua organització, per a la participació en el programa objecte d'aquesta convocatòria. La sol·licitud haurà d'estar segellada i signada pel President o la persona que estatutàriament n'ostente la representació.
  
2. Certificat del Secretari de l'associació, amb el vist i plau del president, fent-hi constar el període de permanència en l'associació com a membre actiu de cadascuna de les persones proposades per l'entitat i, si escau, del càrrec directiu que exerceixen en l'actualitat.
  
3. Sol·licitud degudament emplenada i signada per cadascuna des les persones proposades
  
4. Fotocòpia confrontada del DNI o passaport de cadascuna de les persones proposades.
  
5. Certificat de residència a la Comunitat Valenciana de cadascuna de les persones proposades.
  
Vuitena. Comissió seleccionadora
  
1. Estarà formada pel Secretari Tècnic de l'IVAJ o persona en qui delegue, el cap del Servei de Participació Juvenil i dos funcionaris de l'IVAJ designats pel director general de l'IVAJ, un dels quals actuarà com a secretari.
  
2. Aquesta Comissió haurà d'ajustar el seu funcionament a allò que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. La Comissió Seleccionadora elevara la relació dels joves associats, per ordre de puntuació, al director general de l'IVAJ, que serà qui resoldrà l'adjudicació de les beques.
  
Novena. Adjudicació
  
a) S'adjudicarà un màxim de dues beques per entitat; no obstant això, si un o ambdós sol·licitants seleccionats renunciaren a la beca, podrà ser substituït pel membre o els membres de la mateixa associació o entitat juvenil proposant que corresponga d'acord amb l'ordre establert..
  
b) Les beques es cobriran tot tenint en compte el currículum individual dels membres proposats per cada entitat, sense que puguen acumular més d'un càrrec a l'efecte de sumar una major puntuació. La valoració es farà d'acord amb els criteris següents:
  
. Càrrec directiu exercit en l'entitat el dia de la publicació d'aquesta resolució en el DOGV:
  
- President/a o vicepresident/a: (2 punts)
  
- Secretari/a o tresorer/a o vocal: (1 punt)
  
- Altres càrrecs de responsabilitat en la mateixa associació no compresos en els dos apartats anteriors: (0,5punts)
  
. Pertinença a l'entitat com a membre actiu:
  
- Per cada any sencer de pertinença fins un total de 4 anys: (1 punt)
  
c) En cas que s'hagueren de dirimir empats de puntuació entre els joves associats, s'hi farà el desempat mitjançant la classificació alfabètica del primer cognom dels joves associats proposats, tot començant per la lletra "Ñ" de l'alfabet, escollida a l'atzar en el sorteig celebrat davant de notari el dia 17 de novembre de 1997.
  
d) En el supòsit que quedaren places vacants després de realitzada l'adjudicació, es procedirà a fer-ne una segona d'acord amb el que estableixen els paràgrafs anteriors, sense tenir en compte el límit màxim de dues beques per entitat que preveu el paràgraf a).
  
Deu. Publicitat de l'adjudicació
  
1. La resolució del director general de l'IVAJ per la qual s'adjudiquen les beques d'idiomes objecte d'aquesta convocatòria serà notificada als joves als quals s'hagen adjudicat les beques esmentades. Per a la resta de sol·licitants la resolució es donarà a conèixer mitjançant la seua publicació en els taulers d'anuncis de cadascuna de les seus de l'IVAJ a València, Castelló i Alacant, a partir del dia de la data que s'establirà en l'anunci corresponent que es publicarà en el DOGV.
  
2. La denegació serà motivada.
  
3. Contra la denegació podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua notificació o publicació, després de fer-ne comunicació prèvia a l'IVAJ.
  
Onze. Devolució de quotes
  
1. Es procedirà a la devolució de la quota abonada sempre que la persona beneficiària de la beca hi renuncie mitjançant la presentació de l'escrit corresponent amb un mes d'antelació, com a mínim, a la data d'eixida del viatge del curs assignat.
  
2. Procedirà la devolució del 50% de la quota abonada, si l'escrit de renúncia es presentara amb almenys vint dies naturals d'antelació a la data d'eixida del viatge del curs, exclòs aquest darrer.
  
3. No obstant el que preveuen els apartats 1 i 2, quan la notificació de la beca es realitze en un termini inferior a un mes respecte de la data d'eixida del viatge del curs, procedirà la devolució total de la quota abonada sempre que es sol·licite amb almenys deu dies naturals d'antelació a la data d'eixida del viatge del curs, exclòs aquest darrer.
  
4. Independentment del que disposen els apartats anteriors, en cas de força major que impossibilite el compliment dels terminis o la incorporació al curs es procedirà a la devolució de la quota abonada.
  
5. No procedirà la devolució o minoració de la quota abonada una vegada realitzada l'activitat.
  
Dotze. Altres determinacions
  
1. La persona becada està obligada a realitzar l'activitat que ha motivat la concessió de la beca i a complir les obligacions específiques d'aquesta convocatòria.
  
La no presentació en el lloc d'eixida del viatge sense causa justificada serà considerada incompliment de l'activitat, amb l'efecte que preveu el punt 3 d'aquesta base.
  
2. La interrupció del compliment de l'activitat per part del becari per motius justificats però no coberts per la pòlissa d'assegurances suposarà que aquest es farà càrrec personalment de les despeses que s'hi pogueren ocasionar, com ara les de transport per tornada anticipada.
  
3. En el supòsit que tal interrupció no estiguera degudament justificada a parer de l'IVAJ i després de l'audiència prèvia de la persona interessada, el becari haurà de reemborsar a l'IVAJ l'import de l'activitat sufragada per l'IVAJ, a més de fer-se càrrec de totes les altres despeses que s'hi pogueren produir.
  
4. L'IVAJ no es farà responsables de les pernoctes fora del lloc de residència durant el curs, de les eixides i de les diverses activitats que les persones becades pogueren dur a terme per iniciativa pròpia. Els danys que, en el desplegament d'actuacions particulars, pogueren causar-se a tercers, hauran de ser assumits pels mateixos becaris.
  
5. La presentació de la sol·licitud implica l'acceptació de les bases d'aquesta convocatòria.